tomron87/hebrew-wikipedia-sentences-corpus huggingface dataset:
באטמן וצוותו משמשים בתור הנהגים שלהם.
באטמן: לוחם בגלימה - סדרת הנפשה שעלתה ב-2024 ב"אמזון פריים" והייתה בהשראת עלילוני הנוהר הראשונים של באטמן.
בסדרה שונה המין של הפינגווין מזכר לנקבה.
המשחקים המוקדמים של אמצע שנות ה-80 עד אמצע שנות ה-90 היו מיועדים בעיקר לפלטפורמות ארקייד: ספקטרום סינקלייר, NES, קומודור אמיגה, סגה מגה דרייב, גיים בוי, סגה גיים גיר ועוד.
המשחקים הבאים יועדו לקונסולות הדור הבא: Nintendo GameCube, Game Boy Advance, פלייסטיישן, פלייסטיישן 2, פלייסטיישן 3, Xbox ו-Xbox 360 ועוד.
בין המשחקים נמנים חמישה המבוססים על סרטי הקולנוע, חמישה המבוססים על סדרות האנימציה, וסדרת משחקים המבוססת על הקומיקס: ארקהם אסיילום ומשחקי ההמשך ארקהם סיטי, ארקהם אוריג'ינס וארקהם נייט.
באטמן הוא אחת הדמויות הפופולריות ביותר של חברת DC קומיקס.
הוא כיכב בכמה סדרות קומיקס משלו, כולל מיני-סדרות, רומנים גרפיים, קרוסאוברים בין סדרות, אוגדנים, מהדורות מוגבלות ומשחק תפקיד חשוב בכמה אחרים.
הרשימה הבאה מביאה את הסדרות העיקריות ואת סדרות הספין-אוף שפורסמו לדמות, לבני בריתה ולאויבים שלה.
סדרות רצות Batman Vol.3 (אוגוסט 2016 ואילך) - כרך שלישי לסדרת הדגל של הדמות בכתיבתם של טום קינג ודייוויד פינץ'.
החל בהרצה לאחר אירועי "הלידה מחדש של DC" של שנת 2016.
-Detective Comics Vol.1 #934 (אוגוסט 2016 ואילך) - הכרך הראשון בסדרת הדגל הוותיקה של באטמן בהרצה מחודשת תחת מיספור מחדש החל מחוברת מספר 934 בעקבות אירועי "הלידה מחדש של DC".
נכון להיום זוהי הסדרה הוותיקה ביותר של חברת DC יחד עם כותרי Action Comics של כותרי סופרמן, שהחלו בהרצה מאז שנות ה-40.
Nightwing Vol.4 (ספטמבר 2016 ואילך) - כרך רביעי לסדרת הסולו של נייטווינג, לאחר שדיק גרייסון חוזר לנטול את הזהות כחלק מהרצת "הלידה מחדש של DC".
Catwoman Vol.5 (ספטמבר 2018 ואילך) - כרך חמישי בסדרת הסולו של קאטוומן.
סדרות שהסתיימו Star-Spangled Comics Vol.1 #65-130 (אוקטובר 1941-יולי 1952) - סדרת חוברות מתור הזהב של הקומיקס בכיכבון של דמויות כמו הילד עטור הכוכבים, גארדיאן, טומהוק ורובין.
Batman Family Vol.1 #1-20 (ספטמבר/אוקטובר 1975-אוקטובר/נובמבר 1978) - סדרת אנתולוגיה שנוצרה לאחר ביקוש רב לסיפורים צדדיים בחוברות Batman ו-Detective Comics ונועדה להביא סיפורי סולו של חברים שונים בסדרת באטמן כמו רובין, באטגירל, אלפרד פניוורת', אדם-עטלף ואחרים.
The Brave and the Bold Vol.1 #1-200 (אוגוסט 1955-יולי 1983) - סדרה וותיקה מתור הכסף של הקומיקס שהחלה במקור כסדרת הרפתקאות אך עד מהרה השתנתה לכלול ציוות משותף בין דמויות שונות של החברה.
דמותו של באטמן חלקה את אור הזרקורים למרבית הרצתה של הסדרה.
הסדרה בוטלה לאחר חוברת מספר 200 בעקבות היקף מכירות נמוך, והוחלפה על ידי הסדרה Batman and the Outsiders עם אותו צוות יצירתי.
World's Finest Comics Vol.1 #1-323 (מרץ 1941-ינואר 1986) - סדרת אנתולוגיה וותיקה מתור הזהב שהחלה בפרסום בחברת National Periodical Publications וכוללת את הדמויות המרכזיות של החברה, שהפכה ברבות הימים ל-DC קומיקס.
נמשכה עד לתקופת המשבר בעולמות האינסופיים.
Batman and the Outsiders Vol.1 #1-46 (אוגוסט 1983-יוני 1987) - סדרה בכתיבתם של מייק וו.
באר, ג'ים אפארו ואלן דייוויס.
ציוותם הראשון של באטמן יחד עם קבוצת גיבורי-העל השוליים אאוטסיידרס.
הסדרה שמרה על שמה עד לחוברת מספר 32, שבה באטמן עזב את הקבוצה, כשלאחר מכן שינתה את שמה ל-Adventures of the Outsiders.
חוברות מספר 39-46 היו הדפסות מחודשות לכרך הראשון של סדרת אאוטסיידרס.
Batman: Shadow of the Bat Vol.1 #1-94, #0, #1,000,000 (יוני 1992-פברואר 2000) - סדרה ייחודית המביאה סיפורים שאינם קשורים להמשכיות המרכזית וחוקרת דמויות מרכזיות בעולם באטמן מבחינה פסיכולוגית.
הסדרה כללה חמש חוברות שנתיות וחוברת ספיישל, והוחלפה על ידי סדרה Batman: Gotham Knights וסיפור "באטמן: שטח הפקר".
The Batman Chronicles Vol.1 #1-23 (יולי 1995-דצמבר 2001) - סדרת חוברות בעלות היקף גדול יותר של דפים אשר כוללות שלושה סיפורים בכל חוברת, כאשר באטמן מככב בלפחות אחד מהם, והאחרות מתמקדות בבני בריתו ובאויביו.
הרצה שנמשכה לאורך הסיפורים "באטמן: הידבקות", "באטמן: תהפוכות" ו"באטמן: שטח הפקר".
Gotham Central Vol.1 #1-40 (פברואר 2003-אפריל 2006) - סדרה בכתיבתם של גרג ראקה ואד ברובייקר המתמקדת במשטרת גות'אם סיטי.
Batman: Gotham Knights Vol.1 #1-74 (מרץ 2000-אפריל 2006) - סדרה שנכתבה בעקבות אירועי "שטח הפקר" והתרכזה בבני בריתו של באטמן.
הסדרה החליפה את סדרת Shadow of the Bat ובוטלה בעקבות המשבר האינסופי.
Batman: Legends of the Dark Knight Vol.1 #1-214, #0 (נובמבר 1989-מרץ 2007) - אנתולוגיית סיפורים שנכתבה בעקבות הסרט משנת 1989 בידי שלל אמנים.
הסדרה מביאה את שנותיו הראשונות של באטמן ובחלקן עוקבות אחר אירועי "באטמן: שנה ראשונה", כאשר עדיין לא היו גיבורי-על נוספים בגות'אם סיטי.
הסדרה מתקיימת בהמשכיות שלאחר המשבר בעולמות האינסופיים אך אינה מביאה אירועים מרכזיים בחיי הדמות אלא סיפורים העומדים בפני עצמם.
היא כללה שבע חוברות שנתיות ושלוש חוברות ספיישל.
All Star Batman and Robin the Boy Wonder (ספטמבר 2005-אוגוסט 2008) - סדרה בכתיבתו של פרנק מילר ובאיורו של ג'ים לי המתמקדמת בשנותיו המוקדמות של באטמן כלוחם בפשע, וגיוסו של דיק גרייסון שישמש כשותפו הצעיר רובין.
עלילת הסדרה מתקיימת באותה המשכיות כמו יצירותיו האחרות של מילר.
קבוצת גיבורות העל הכוללות את אורקל (ברברה גורדון), הציידת (הלנה ברטינלי) והקנרית השחורה.
Trinity Vol.1 #1-52 (יוני 2008-מאי 2009) - סדרה שנמשכה כשנה שלמה בדומה לסדרות "52" ו"הספירה לאחור לקראת המשבר האחרון".
הרפתקאותיהם המשותפות של סופרמן, באטמן ווונדר וומן.
כל חוברת כללה שני סיפורים - האחד מתמקד בשילוש של גיבורי-העל והשני מתמקד באחרים המעורבים בסיפורים שלהם.
The Brave and the Bold Vol.3 Vol.3 #1-35 (אפריל 2007-אוגוסט 2010) - כרך שלישי של סדרת החוברות בכתיבתו של מארק וייד, שכמו הסדרה המקורית מציגה שיתופי פעולה בין שתי דמויות שונות של יקום DC.
סדרה בכיכובו של דיק גרייסון כבאטמן, המסופרת מנקודת מבטם של תושבי גות'אם.
כמו "אגדות האביר האפל", גם סדרה זו מביאה סיפורים שונים מתחילת הקריירה של באטמן תחת כתיבתם ואיורם של צוותים יצירתיים שונים.
שלא כמו הסיפורים הרגילים של לחימתו בפשע, הסדרה מתמקדמת באירועים מרכזיים בחייו כמו פגישות ראשונות, החלטות גורליות, בריתות, עימותים ואירועים אשר יהפכו אותו לדמות שהוא נועד להיות.
סיפורים אלה אינם בהכרח קאנוניים לסדרת הדגל עצמה, אך כמה חלקים מתוכה (כמו סיפור המקור של הג'וקר) שונים לחלוטין מגרסאות קודמות.
הרצה מחודשת של קבוצה בלתי רשמית של גיבורים שנוהלה על ידי באטמן ונועדה לפעול מתחת לפני השטח.
נוהלה בידי באטמן ואלפרד לסירוגין.
כרך ראשון והוותיק ביותר של הדמות.
כולל 28 חוברות שנתיות ושבע חוברות ספיישל.
סדרה המציגה את הרפתקאותיהם המשותפות של סופרמן ובאטמן, את החברות ואת הקונפליקטים ביניהם.
הכותב הראשי ג'ף לואב יצר טכניקת נרטיב משותף שמציגה את נקודות המבט השונות של שתי הדמויות - טכניקה שנשמרה לכל אורכה של הסדרה.
מרבית קשתות הסיפור בסדרה זו הן נפרדות וסובבות סביב עצמן מאשר הקרוסאוברים שבין סדרות באטמן וסופרמן האחרות.
Batman and the Outsiders Vol.2 1-14, #40 (דצמבר 2007-אוגוסט 2011) - לאחר סיומו של הכרך השלישי של קבוצת אאוטסיידרס, הקבוצה אותחלה מחדש עם חברים חדשים תחת הדרכתו של באטמן לאחר עזיבתו של נייטווינג כמנהיג הקבוצה.
סדרה זו המשיכה ככרך רביעי של האאוטסיידרס, שהסתיים בחוברת אחרונה מספר 40 ששינתה את שמה להיכלל תחת "באטמן והאאוטסיידרס".
סדרת הדגל ארוכת-השנים של הדמות (כאשר מקבילה לה סדרת Action Comics הארוכה של כותרי סופרמן), שנמשכה מאז שנות ה-40. כוללת 12 חוברות שנתיות ותשע חוברות ספיישל.
לאחר שובו של ברוס ויין, הוא בוחר להרחיב את משימתו של באטמן ברחבי העולם תוך גיוס גיבורים חדשים שישמשו כבאטמן במדינות השונות.
בסדרה זו הוא מככב לצד דיק גרייסון, שעדיין נמצא בזהות באטמן לאחר "הקרב על הברדס".
סדרה בכתיבתו של גראנט מוריסון.
בעקבות הקרב על הברדס, דיק גרייסון נוטל את זהות באטמן בעוד דמיאן ויין נוטל את זזהות רובין החדש, וזאת לאחר שברוס ויין נחשב למת באירועי באטמן: נוח בשלום והמשבר האחרון.
סדרה בכתיבתו של דייוויד פינץ', אשר מתרחשת לאחר שובו של ויין והמבצע החדש שלו להרחיב את שליטת איש העטלף ברחבי העולם.
במהלך פרסומה של הסדרה, היא נעה הלוך ושוב בין דמויותיהם של ויין ושל גרייסון, המתפקדים שניהם כבאטמן.
למרות שויין הקים את "באטמן בע"מ", הוא אינו מסוגל להתנתק לחלוטין מעיר הולדתו, בסיס המבצעים שלו.
הסדרה מתוארת כבעלת מאפיין גותי של סרט אפל ושל העל-טבעי.
הרצה זו הסתיימה לקראת תחילת ה-52 החדשים שלאחר אירועי פלאשפוינט, אך מיד המשיכה לכרך שני.
לאחר חזרתו לחיים של ברוס ויין וכחלק מהסיפור "באטמן: נולד מחדש", קאטוומן, הארלי קווין ופויזן אייבי נאלצות לשתף ביניהן פעולה כדי לשרוד בגות'אם סיטי.
All-New Batman: The Brave and the Bold Vol.1 #1-16 (ינואר 2011-אפריל 2012) - סדרה הממשיכה את עלילות "באטמן: האמיצים והנועזים".
Batman: The Dark Knight Vol.2 #1-29 (נובמבר 2011-מאי 2014) - הכרך השני אשר לוקח חלק בהרצת ה-52 החדשים שלאחר אירועי פלאשפוינט.
כולל חוברת שנתית אחת וארבע חוברות ספיישל נבלים של "רוע נצחי".
הכרך השני אשר לוקח חלק בהרצת ה-52 החדשים שלאחר אירועי פלאשפוינט.
ברוס ויין שב לתפוס את מקומו כבאטמן, אולם עם מותו של דמיאן, הסדרה שינתה את שמה ל-...Batman and והתרכזה בשלבי האבל של ברוס על מות בנו.
הסדרה כעת ממשיכה לאחר שברוס החזיר את בנו דמיאן לחיים.
כולל שלוש חוברות שנתיות, חוברת ספיישל אחת וארבע חוברות ספיישל נבלים של "רוע נצחי".
Batman Eternal Vol.1 #1-52 (יוני 2014-יוני 2015) - סדרה שארכה כשנה וחפפה עם חגיגות לרגל 75 שנים לקיומה של הדמות.
הסדרה חוקרת את עולמם של באטמן, באטגירל, רובין האדום וג'יימס גורדון.
Batman & Robin Eternal Vol.1 #1-26 (דצמבר 2015-מאי 2016) - סדרה בכתיבתו של סקוט סניידר העוקבת לחוברות Batman Eternal.
הסדרה מתמקדת בכל הדמויות אשר אימצו במהלך חייהם את זהות רובין.
מתרחשת מעט לאחר מותו של באטמן.
כרך שני לסדרת הדגל הוותיקה שלוקח חלק בהרצת ה-52 החדשים שלאחר אירועי פלאשפוינט.
אתחול מחודש לסדרת הדגל של הדמות, שרצה מאז שנות ה-40. הסדרה הסתיימה לאחר 52 חוברות עם תחילת הלידה מחדש של DC בשנת 2016, והמשיכה את הכרך הראשון במיספור מחודש החל מחוברת מספר 934 (כאשר חוברות אלה נחשבות ל-832-933).
כולל שלוש חוברות ספיישל, שלוש חוברות שנתיות וארבע חוברות ספיישל נבלים של "רוע נצחי".
הכרך השני שלוקח חלק בהרצת ה-52 החדשים שלאחר אירועי פלאשפוינט.
כולל שתי חוברות ספיישל, ארבע חוברות שנתיות וארבע חוברות ספיישל נבלים של "רוע נצחי".
Batman\Superman Vol.1 #1-32 (אוגוסט 2013-יולי 2016) - שלא כמו קודמתה, סדרה משותפת זו בין שני גיבורי-העל הראשיים של חברת DC חוקרת את הסטטוס קוו של השניים בעקבות הסיפורים שבשתי סדרות הדגל שלהן.
נכתב בידי גרג פאק ואויר בידי ג'יי לי במהלך הרצת ה-52 החדשים, וכולל שתי חוברות שנתיות וחוברת ספיישל אחת.
סדרות סולו Catwoman Vol.2 #1-94, #0, #1,000,000 (אוגוסט 1993-יולי 2001) - בתקופה שלפני שעת אפס: משבר בזמן, קאטוומן קיבלה סדרת סולו משלה בעקבות הפופולריות הרבה שלה לאחר המיני-סדרה Her Sister's Keeper.
Azrael Vol.1 #1-100, #1,000,000 (פברואר 1995-מאי 2003) - סדרת חוברות בכיכובו של ז'אן-פול ואלי, פורע החוק שידוע בכינוי עזראל, לאחר אירועי "נפילתו של אביר".
החוברת שינתה את שמה ל-Azrael: Agent of the Bat החל מחוברת מספר 47. כולל שלוש חוברות שנתיות.
Harley Quinn Vol.1 #1-38 (דצמבר 2000-ינואר 2004) - כרך ראשון לסדרת הסולו של הארלי קווין, בכתיבתו של קארל קסל.
Batgirl Vol.1 #1-73 (אפריל 2000-אפריל 2006) - כרך ראשון לסדרת הסולו של קסנדרה קיין כבאטגירל בכתיבתם של קלי פאקט ודמיון סקוט.
כולל חוברת שנתית אחת וחוברת ספיישל אחת.
סדרת הסולו הראשונה שבה דיק גרייסון נכנס לנעליו של נייטווינג, לאחר שהיה ידוע כרובין הראשון.
כולל שמונה חוברות ספיישל ושתי חוברות שנתיות.
כולל שבע חוברות שנתיות ושש חוברות ספיישל.
Catwoman Vol.3 #1-83 (ינואר 2002-מרץ 2010) - כרך שלישי בסדרת הסולו של קאטוומן, בכתיבתו של אד ברובייקר.
Azrael Vol.2 #1-18 (דצמבר 2009-מאי 2011) - כרך שני לסדרת הסולו של עזראל בכתיבתו של פביאן ניצ'זה ובכיכובו של מייקל ליין ממסדר הטהרה, המחליף את ז'אן-פול ואלי כעזראל.
הכרך הראשון בסדרת הסולו החדשה בכיכובו של טים דרייק כרובין האדום.
כרך שלישי בכיכובה של סטפני בראון כבאטגירל.
Batgirl Vol.3 #1-24 (אוקטובר 2009-אוקטובר 2011) - כרך שלישי לסדרת הסולו של באטגירל בכתיבתו של בריאן ק.
מילר, כאשר סטפני בראון נטלה את זהותה של באטגירל.
כרך שלישי של סדרת הסולו בכתיבתו של קייל היגינס, אשר לוקח חלק בהרצת ה-52 החדשים שלאחר אירועי פלאשפוינט ומתרחש בעקבות אירועי "רוע נצחי" בהם זהותו של נייטווינג נודעה לעולם.
Batwing Vol.1 #1-34, #0 (נובמבר 2011-אוקטובר 2014) - סדרת סולו חדשה בכיכובו של דייוויד זווימבי כבאטווינג ובכתיבתו של ג'וד ויניק אשר לוקח חלק בהרצת ה-52 החדשים שלאחר אירועי פלאשפוינט.
החל מחוברת מספר 19, נטל הזהות של באטווינג עובר ללוק פוקס, בנו של לושיוס פוקס.
סדרת סולו חדשה בכתיבתו של סקוט לובדל כחלק מהאתחול המחודש "ה-52 החדשים" שלאחר פלאשפוינט, בה ג'ייסון טוד, כעת בזהות הברדס האדום, מנהיג חבורת אנטי-גיבורים הכוללת את ארסנל וסטארפייר.
כולל שתי חוברות שנתיות וחוברת ספיישל אחת.
Batwoman Vol.2 #1-40, #0 (נובמבר 2011-מאי 2015) - סדרת הסולו הראשונה בכיכבוה של באטוומן כחלק מהאתחול המחודש "ה-52 החדשים" שלאחר פלאשפוינט.
We Are Robin Vol.1 #1-12 (אוגוסט 2015-יולי 2016) - סדרה חדשה בכיכובו של פורע החוק המתבגר דיוק תומאס, שמתחיל תנועת מחתרת של פורעי חוק הנוטלים את זהות רובין בעקבות היעדרותם של באטמן ורובין.
Batgirl Vol.4 #1-52, #0 (נובמבר 2011-יולי 2016) - כרך רביעי בסדרת הסולו של באטגירל, בכתיבתה של גייל סימון, שלקחה חלק בהרצת "ה-52 החדשים" שלאחר פלאשפוינט.
למרות שהופיעה בסדרת Detective Comics, ברברה גורדון מתחילה לככב בסדרה משלה אחרי שפעלה כדמות משנה בסדרות קודמות וכמורה רוחנית לאחרות שנטלו את זהות באטגירל.
מאוזכר בסדרה זו הזמן בו הייתה משותקת לאחר אירועי "הבדיחה ההורגת", והסדרה מקבלת פן קליל יותר לאחר שהיא נוטלת חזרה את זהות באטגירל בחוברת מספר 35. כולל ארבע חוברות שנתיות וחוברת ספיישל אחת.
Red Hood\Arsenal Vol.1 #1-13 (אוגוסט 2015-אוגוסט 2016) - סדרה חדשה בכתיבתו של סקוט לובדל כחלק מהרצת "ה-52 החדשים" שלאחר פלאשפוינט, המתמקדת בהרפתקאותיהם המשותפות של ג'ייסון טוד/הברדס האדום ורוי הרפר/ארסנל.
Grayson Vol.1 #1-20 (ספטמבר 2014-אוגוסט 2016) - סדרת סולו חדשה שמתמקדת בדמותו של דיק גרייסון, נייטווינג לשעבר, שנוטל את שם הקוד "סוכן 37".
כולל שבע חוברות ספיישל וחוברת שנתית אחת.
Batgirl and the Birds of Prey Vol.1 #1-22 (אוקטובר 2016-יולי 2018) - סדרה חדשה בכתיבתן של ג'ולי ושאונה בנסון, המצוותת מחדש את הבאטגירל ברברה גורדון עם הציידת, הקנרית השחורה וציפורי הטרף.
Robin: Son of Batman Vol.1 #1-13 (אוגוסט 2015-אוגוסט 2016) - סדרה חדשה בכתיבתו של פטריק גליסון ובה מככבים רובין ודמיאן ויין.
Harley Quinn Vol.2 #1-30, #0 - כרך שני לסדרת הסולו של הארלי קווין בכתיבתם של אמנדה קונר וג'ימי פלמיוטי כחלק מהרצת "ה-52 החדשים" שלאחר פלאשפוינט.
כולל חוברת שנתית אחת ושבע חוברות ספיישל.
Batwoman Vol.3 #1-18 (מאי 2017-אוקטובר 2018) - כרך שלישי בסדרת הסולו של באטוומן כחלק מהרצת "הלידה מחדש של DC".
Red Hood and the Outlaws Vol.2 #1-26 (אוקטובר 2016-נובמבר 2018) - כרך שני להרפתקאותיו של ג'ייסון טוד, הברדס האדום, תחת כתיבתו של סקוט לובדל.
אחרי חוברת מספר 26, הסדרה המשיכה תחת השם Red Hood: Outlaw.
Harley Quinn Vol.3 #1-75 (אוקטובר 2016-אוקטובר 2020) - כרך שלישי לסדרת הסולו של הארלי קווין, בכתיבתם של אמנדה קונר וג'ימי פלמיוטי, תחת הרצת "הלידה מחדש של DC".
Batgirl Vol.5 #1-50 (ספטמבר 2016-דצמבר 2020) - כרך חמישי לסדרת הסולו של באטגירל, בכתיבתם של רפאל אלבוקרקי והופ לארסן.
Red Hood: Outlaw Vol.1 #27-52 (דצמבר 2018-פברואר 2021) - סדרה חדשה בכתיבתו של סקוט לובדל הממשיכה את הכרך השני של חוברות Red Hood and the Outlaws ומתמקד בג'ייסון טוד, הברדס האדום, לאחר שנפרד מקבוצת פורעי החוק שלו.
Batman: The Dark Knight Returns #1-4 (מרץ-יוני 1986) - סיפור אפל מאת הכותב פרנק מילר, שעומד בפני עצמו וללא קשר להמשכיות, על חזרתו של ברוס ויין כבאטמן בהיותו בן 60 והתגובות לכך.
World's Finest #1-3 (אוגוסט-אוקטובר 1990)
The Brave and the Bold Vol.2 #1-6 (דצמבר 1991-יוני 1992) - מיני סדרה לציוות המשותף בין הדמויות של יקום DC, בכיכבום של החץ הירוק, השאלה והקצב.
Nightwing Vol.1 #1-4 (ספטמבר-דצמבר 1995) - סדרה מוגבלת בכתיבתו של דניס אוניל המגוללת את הרפתקאותיו של דיק גרייסון כנייטווינג.
הצלחת המיני-סדרה הובילה לפרסומה של סדרת סולו בכתיבתו של צ'אק דיקסון.
Batman: The Long Halloween #1-13 (אוקטובר 1996-אוקטובר 1997) - מיני-סדרה בכתיבתו של ג'ף לואב ובאיורו של טים סייל.
מציגה את חקירתו של באטמן אחר קבוצת רוצחים.
בנוסף, בסיפור זה נראה לראשונה סיפור המקור של הנבל דו-פרצוף.
Catwoman: When in Rome #1-6 (נובמבר 2004-מאי 2005) - מיני-סדרה בכתיבתו של ג'ף לואב ובאיורו של טים סייל שעסקה בקורותיה של קאטוומן לאחר שעזבה את גות'אם סיטי בעקבות אירועי "ניצחון אפל".
All Star Batman and Robin, the Boy Wonder #1-10 (ספטמבר 2005-אוגוסט 2008) - מיני-סדרה בכתיבתו של פרנק מילר ובאיורו של ג'ים לי.
עלילת הסדרה מביאה את הרפתקאותיו המוקדמות של באטמן מרגע גיוסו של דיק גרייסון לשמש בתור שותפו רובין.
Batgirl Vol.2 #1-6 (ספטמבר 2008-פברואר 2009) - מיני-סדרה שמתארת את הרפתקאותיה של קסנדרה קיין בדרכה לכפרה.
Red Hood: The Lost Days #1-6 (אוגוסט 2010-ינואר 2011) - מיני סדרה בכתיבתו של ג'וד ויניק המתארת את חזרתו לחיים של ג'ייסון טוד ונטילת הזהות של הברדס האדום.
המיני סדרה המשיכה בכרך הראשון של Red Hood and the Outlaws.
Grendel/Batman #1-2 (יוני-יולי 1996, דארק הורס)
Batman/Aliens #1-2 (מרץ-אפריל 1997, דארק הורס)
סדרות קומיקס המבוססות על סדרות אנימציהThe Batman Adventures #1-36 (אוקטובר 1992-אוקטובר 1995) - מבוסס על באטמן: איש העטלף, כולל שלוש חוברות שנתיות.
The Batman and Robin Adventures #1-25 (נובמבר 1995-דצמבר 1997) - כולל שתי חוברות שנתיות.
Batman Beyond #1-6 (מרץ-אוגוסט 1999) - מיני-סדרה המבוססת על סדרת באטמן: הדור הבא.
Batman Beyond: Return of the Joker (פברואר 2001) - אדפטציה של הסרט המצויר באטמן הדור הבא: שובו של הג'וקר.
Justice League Adventures #1-34 (ינואר 2002-אוקטובר 2004) - מבוסס על סדרת האנימציה ליגת הצדק.
שם כותר אמן אוסף חוברות תאריך פרסום מסת"ב Batman: Son of the Demon מייק וו.
באר 1987 SC: במהלך חקירת רציחתו של מדען, באטמן נעזר בראש ליגת הצללים, הטרוריסט ראס-אל-גול.
מתברר שהרוצח הרג את אשתו של ראס-אל-גול ואם בתו, טליה.
ברוס ויין מנהל רומן עם טליה, מתחתן עמה והיא נכנסת להריון, אך מאוחר יותר טוענת שהפילה את תינוקה.
עלילה זו ממשיכה בסיפורו של גראנט מוריסון "באטמן ובנו".
Batman: Year One פרנק מילר Batman #404-407 פברואר-מאי 1987שכתוב סיפור המקור של הדמות, אך בניגוד לשכתובים שנעשו לסופרמן ולוונדר-וומן באותה תקופה, זה נחשב יותר כשדרוג של הסיפור הקיים מכיוון שהוא דומה מאוד לסיפור הקאנוני.
Batman: The Killing Joke אלן מור מרץ 1988 HC: SC: התמקדות בדמותו של הג'וקר ובמניעיו.
בסיפור, הג'וקר משתחרר מהכלא ומחליט לשחק בשפיותו של מפכ"ל המשטרה ג'יימס גורדון.
הוא חוטף את בתו, ברברה גורדון (באטגירל לשעבר), וגורם לנכותה.
Batman: Death in the Family ג'ים סטארלין Batman #426-429 דצמבר 1988-ינואר 1989 HC: SC: הסיפור בו מתרחש מותו של ג'ייסון טוד, הרובין השני, על ידי הג'וקר, אירוע שרודף את באטמן עד היום.
Batman: Gotham by Gaslight בריאן אוגוסטין פברואר 1989 סיפור במהדורה מוגבלת המתרחש תחת חותם "עולמות אחרים" בתקופת המאה ה-19, והעלילה מתמקדת בבאטמן כשהוא עומד להיחשף לציבור בזמן שג'ק המרטש מגיע לגות'אם סיטי.
גראנט מוריסון אוקטובר 1989 HC: SC: החולים בבית המשוגעים ארקהם אסיילום השתלטו על הבניין ומתכוונים להרוג את הצוות אם באטמן לא יפגש עמם.
הג'וקר מוביל את החבורה, ועל באטמן למצוא אותם במבוך העצום של מסדרונות המוסד תוך פרק זמן קצוב.
משחק הקונסולות והמחשב באטמן ארקהם אסיילום מבוסס חלקית על הרומן הגרפי.
Knightfall, Part 1: Broken Bat צ'אק דיקסון, ג'ו דאפי, אלן גראנט, דניס אוניל, דאג מנץ' Batman #491-497, Detective Comics #659-663 אפריל-יולי 1993 SC: תחילתה של טרילוגיית סיפורים המתארים את התקפתו של באטמן בידי ביין וגרימת נכותו.
הסיפור מתחיל כאשר הפושע הגאון ביין מארגן את בריחתם של כמה מהאסירים המסוכנים ביותר מבית המשוגעים ארקהם, ובאטמן מחליט להתעמת מולם לבדו.
Knightfall, Part 2: Who Rules the Night צ'אק דיקסון, ג'ו דאפי, אלן גראנט, דניס אוניל, דאג מנץ' Batman #498-500, Detective Comics #664-666,Shadow of the Bat #16-18, parts of Showcase '93 #7-8 סוף יולי-אוקטובר 1993 SC: המשך טרילוגיית הסיפורים המתארים את התקפתו של באטמן בידי ביין וגרימת נכותו.
באטמן מוחלף על ידי ז'אן-פול ואלי כעזראל, וברוס ויין שוכר את שירותיה של פיזיותרפיסטית לצורך שיקומו.
ז'אן-פול ואלי הופך לאלים ובלתי צפוי, וברוס ויין מחלים מפציעתו ונוטל את זהות באטמן מחדש.
Batman: Prodigal צ'אק דיקסון, ג'ו דאפי, אלן גראנט, דניס אוניל, דאג מנץ' Batman #512-514, Detective Comics #679-681,Shadow of the Bat #32-34, Robin Vol.2 #11-13 נובמבר 1994-ינואר 1995 SC: חלק מהשלכות הטרילוגיה "נפילתו של אביר".
ברוס ויין מעביר את זהות באטמן לדיק גרייסון ומתקן את יחסיו הטעונים עם טים דרייק, כשזה הציע את עזרתו בזמן בריחתם של הפושעים אך ויין לא הסכים לקבלה.
Batman: The Long Halloween ג'ף לואב Batman: The Long Halloween #1-13 אוקטובר 1996-אוקטובר 1997 HC: SC: בזמן ימיו הראשונים של ברוס ויין כבאטמן, רוצח מסתורי רוצח את קורבנותיו במהלך החגים.
באטמן מצוות לתובע המחוזי הארווי דנט ולסגן ג'יימס גורדון בניסיון למצוא את הרוצח בטרם יגבה את קורבנו הבא.
סיפור זה מקושר להפיכתו של דנט לדו-פרצוף.
קשת סיפור המובילה לאירועי "שטח הפקר" אודות מגפה הפורצת בגות'אם סיטי.
ויין מגלה שהוירוס שאחראי למגפה פותח לפני עידנים בידי ראס-אל-גול.
רעידת אדמה חזקה מתרחשת בגות'אם סיטי, ובאטמן, רובין ובני בריתם נחלצים לעזרת תושבי גות'אם.
Batman: Dark Victory ג'ף לוב Batman: Dark Victory #1-13 נובמבר 1999-ינואר 2001 HC: SC: המשך ל"ליל כל הקדושים הארוך", במהלך השנה השלישית למלחמתו של באטמן בפשע.
סדרת רציחות של קציני משטרה פוקדים את גות'אם, ומלחמת טריטוריה מתרחשת בין דו-פרצוף לשרידי משפחת הפשע פלקונה.
מוצג גם שכתוב לסיפור מקורו של רובין.
הוא בורח מהכלא ומוותר על זהותו כברוס ויין במטרה להוכיח את חפותו ולמצוא את האשמים.
משפחת העטלף חוקרת את הפשע שבעקבותיו נעצר ברוס ויין, שבמהלכה בני בריתו מפקפקים בחפותו.
Batman: Hush ג'ף לוב Batman #608-619 דצמבר 2002-ספטמבר 2003 SC: דמות מסתורית בשם האש עוקבת אחר באטמן ומשלחת אחריו מספר פושעים ונבלים.
באטמן וקאטוומן עובדים יחדיו בניסיון לעצרם.
הסיפור ידוע בכמות הדמויות הגדולה שבו, בין הנבלים אפשר למצוא את הג'וקר, הארלי קווין, פויזן אייבי, איש החידות, הדחליל, פני חימר, ראס-אל-גול וקילר קרוק.
בין גיבורי העל אפשר למצוא את באטמן, קאטוומן, סופרמן, אורקל, רובין השלישי, נייטווינג והציידת.
באטמן עוטה את זהותו של הגנגסטר מאטצ'ס מאלון ובניסיון אחרון לסכל את המלחמה, מתכוון להשתלט על כולם באמצעות זהות זו.
בסדרה זו מתואר מותה לכאורה של סטפני בראון (ספוילר לשעבר ובאטגירל לעתיד) בידי בוס העולם התחתון המסיכה השחורה.
Batman: The Man Who Laughs אד ברובייקר Batman: The Man Who Laughs, Detective Comics #784-786 פברואר 2005 HC: SC: תיאור מפגשם הראשון של באטמן והג'וקר בהמשכיות שלאחר המשבר.
מתפקד גם כהמשך לא רשמי ל"הבדיחה ההורגת".
באטמן מואשם בכאוס שנוצר כתוצאה ממלחמת הכנופיות האלימה.
ד"ר לזלי תומפקינס הפציפיסטית מאפשרת את מותה של סטפני בראון מפצעיה האנושים, כעונש לבאטמן על שימוש בילדים במלחמתו בפשע.
Batman: Under the Hood ג'וד ויניק Batman #635-641, #645-650; Annual #25 פברואר 2005-אפריל 2006 SC: SC: סיפור חזרתו לחיים של ג'ייסון טוד (הרובין השני) שנרצח בידי הג'וקר, כעת כנבל הלוקח את החוק לידיו בשם הברדס האדום.
Batman: Face the Face ג'יימס רובינסון Batman #651-654, Detective Comics #817-820 מאי-אוגוסט 2006 SC: שנה לאחר מאורעות המשבר האינסופי, באטמן ורובין חוזרים לגות'אם ומגלים שהעיר, שנותרה בידיו של הארווי דנט, אינה כפי שהייתה.
Batman & Son גרנט מוריסון Batman #655-658, #663-666 ספטמבר-דצמבר 2006 HC: >SC: ברוס ויין מגלה אודות קיומו של בנו, דמיאן ויין.
הבן, נכדו של ראס-אל-גול, מתגלה כרצחני ומאיים, ועל באטמן ורובין להתמודד עם גילוי חדש זה.
סיפור זה הוא המשך הרומן הגרפי "בנו של השד".
The Resurrection of Ra's al Ghul גראנט מוריסון, פול דיני, פביאן ניצ'זה, פיטר מיליגן Batman #670-671, Annual #26, Robin Vol.2 #168-169, Annual #7,Nightwing #138-139, Detective Comics #838-839 אוקטובר-נובמבר 2007 HC: SC: סיפור המשך ל"באטמן ובנו", אשר מגלה את חזרתו לחיים של ראס-אל-גול.
Batman: Gotham Underground פרנק טיירי Gotham Underground #1-9 דצמבר 2007-אוגוסט 2008 SC: כהשלכות מהאירועים שהובילו למשבר האחרון, משפחת העטלף מתלכדת יחדיו כדי למנוע מלחמת כנופיות בעקבות מותו של המסיכה השחורה.
Batman: R.I.P גראנט מוריסון Batman #676-683 מאי-נובמבר 2008 HC: SC: סיפור המתאר את מלחמתו המתמשכת של באטמן נגד ארגון הכפפה השחורה, אשר מנסה להרוס את כל מה שהוא מייצג.
מרץ-מאי 2009 HC: SC: סיפור בו גות'אם היא זירת קרב בין שלושה כוחות השולטים בה (דו-פרצוף, הפינגווין והמסיכה השחורה), והצורך המיידי בגיבור, אחרי מותו של ברוס ויין.
| colspan="5" align="right" style="background-color:white;" |סיפור בן שני חלקים ומאוייר בסגנון תקופות שונות אודות טקס האשכבה לבאטמן על ידי חבריו, מכריו ואויביו.
| colspan="5" align="right" style="background-color:white;" |סיפור חזרתו של ברוס ויין ממסע ברחבי הזמן וסיכול תוכניתו של דארקסייד.
| Batman: Night of the Owls| align="right" | טוני דניאל, קייל היגינס, סקוט לובדל, גייל סימון, סקוט סניידר, פיטר טומאסי, ג'וד ויניק
| colspan="5" align="right" style="background-color:white;" |על באטמן לגייס את עזרתה של משפחת העטלף הכוללת את ג'ייסון טוד, דיק גרייסון, טים דרייק, דמיאן ויין וקאטוומן בין היתר, וזאת לאחר שארגון מסתורי בשם "מסדר הינשופים" מתכוון לשמור על שליטתו רבת השנים על גות'אם סיטי.
| Batman: Death of the Family| align="right" | סקוט סניידר, קייל היגינס, ג'ון ליימן, סקוט לובדל, אן נוסנטי, גייל סימון, פיטר טומאסי
| colspan="5" align="right" style="background-color:white;" |הג'וקר חוזר להשליט טרור על משפחת העטלף, וזאת לאחר שקרע מעליו את עור הפנים.
הסיפור מתאר גם את הרפתקאותיהן של מספר דמויות באותה תקופת זמן (ברברה גורדון, דיק גרייסון, ג'ייסון טוד, בארי אלן, ג'ון סטוארט ואחרים).
באטמן חוזר הוא סרט גיבורי על מז'אנר הפעולה המבוסס על הדמות מתוך סדרת הקומיקס מבית DC קומיקס, "באטמן", שנוצרה על ידי בוב קיין וביל פינגר.
הסרט יצא לאקרנים ב-19 ביוני 1992 בבימויו של טים ברטון, ובכיכובם של אנסמבל שחקנים כדוגמת מייקל קיטון בתור באטמן, מישל פייפר בתור קאטוומן ודני דה ויטו בתור הפינגווין.
בנוסף, הסרט הציג דמות אחרת שאיננה שייכת לעולם הקומיקס של DC והיא מקס שרק, בגילומו של כריסטופר ווקן, שרק הוא איש עסקים מושחת שעוזר לפינגווין במזימתו.
הסרט זכה להצלחה מסחררת ולשבחים רבים, בנוסף למועמדויות לפרס אוסקר וזכייה בפרס סאטורן בקטגוריית האיפור.
עם זאת, על הסרט נמתחו ביקורות זועמות של הורים בטענה כי הצגת דמותה של פייפר כקאטוומן גרמה לילדים לראות כמויות רעילות של מין ומוות ועד היום הסרט נחשב לסרט הקודר והאלים ביותר בסדרת סרטי באטמן.
הסרט הוא סרט המשך לסרט "באטמן" שיצא ב-1989. לסרט יצאו עוד שני סרטי המשך ב-1995 שנקרא "באטמן לנצח", ו"באטמן ורובין" שיצא בשנת 1997.
הסרט מתחיל כאשר זוג הורים עשירים זורקים את בנם המעוות ודמוי הפינגווין לביוב בעיר גות'אם סיטי.
התינוק מגיע לגן החיות של גות'אם ושם גדל בין הפינגווינים עד שהוא מאומץ בידי קרקס "המשולש האדום".
כעבור שלושים ושלוש שנים, אוסוולד קובלפוט, המכונה "הפינגווין" (דני דה ויטו), עולה לעיר וסוחט את איש העסקים מקס שרק (כריסטופר ווקן) כדי שיעזור לו למצוא את הוריו וזהותו.
שרק רוקם תוכנית בה קובלפוט יחליף את ראש העיר הנוכחי, וכך שרק יוכל לבנות את תחנת הכוח שלו ללא הפרעה.
אך באטמן (מייקל קיטון) לא משתכנע מהצהרותיו של הפינגווין ומאמין כי הפינגווין אחראי למהומות בעיר ועומד בראש כנופיית קרקס "המשולש האדום" האחראית להעלמות ילדים באזור.
בינתיים, שרק זורק את מזכירתו, סלינה קייל (מישל פייפר), מחלון משרדו כשהיא מגלה שתחנת הכוח שהוא בונה תרוקן את העיר מאנרגיה במקום למלא אותה בה.
סלינה חוזרת לתחייה על ידי קבוצת חתולים.
היא חוזרת לביתה שם היא מכינה חליפת ויניל מיוחדת אותה תעטה בתור "קאטוומן".
סלינה מתאהבת בברוס ויין, מה שמסבך את המצב משום שהיא חוברת לפינגווין במסע צלב כנגד באטמן אחרי שהוא מונע ממנה להשתולל על גגות העיר.
אחרי שהפינגווין מחבל בבאטמוביל ומנסה להפליל את באטמן ברצח, באטמן מצליח לחשוף את פרצופו האמיתי של הפינגווין ובכך לסתום את הגולל על סיכויו להיבחר לראשות העיר.
ההמון הזועם זורק על הפינגווין ביצים ועגבניות, והלה בורח בחזרה למאורתו שבגן החיות של גות'אם.
בזעמו, הפינגווין מנסה לממש את מזימתו הכוללת חטיפה והריגה של כל הבנים הבכורים בעיר (כ(נקמה על גורלו, שכן גם הוא היה בן בכור).
אך באטמן מסכל מזימה זו.
כתוכנית גיבוי מצייד הפינגווין להקת פינגווינים ברקטות ובאמצעות שליטת רדיו מתכנן לרכזם בכיכר העיר שם ישגרו את הרקטות ויהרגו את כלל האזרחים.
באטמן ומשרתו, אלפרד פניוורת', מסכלים את המזימה וגורמים לפינגווינים לשגר את הרקטות על מאורתו של הפינגווין ולהעלות אותה בלהבות.
בעימות הסופי שמתרחש במאורה הבוערת, מצליח באטמן לעצור את הפינגווין בעוד שקאטוומן הורגת את מקס כנקמה על ניסיון רציחתה.
היא מוציאה את השוקר החשמלי שגנבה מהליצן שתקף אותה בתחילת העלילה (בפעם הראשונה בה פגשה את באטמן) ו"מנשקת" את שרק בעוד השוקר מפריד בין השפתיים שלהם.
באטמן שמאוהב בקאטוומן (בדמותה כסלינה קייל) מחפש אותה בין הריסות המאורה, אבל מבחין רק בגופו החרוך של שרק.
באטמן עוזב את המאורה ברכבו, משוכנע במותה של קאטוומן מתה.
באמצע הדרך הוא רואה צללית של משהו שנראה כמו קאטוומן, באטמן (ברוס כרגע) יוצא מהמכונית ולא מוצא דבר פרט לחתול.
ברוס לוקח את החתול לרכב ונוסע.
מעל נראה סמל הבאטמן מואר ותחתיו צופה בסמל, קאטוומן.
מייקל קיטון - באטמן/ברוס ויין
מישל פייפר - סלינה קייל/קאטוומן
דני דה ויטו - הפינגווין/אוסוולד קובלפוט, הנבל הראשי של הסרט.
כריסטופר ווקן - מקס שרק
מייקל גוף - אלפרד פניוורת'
מייקל מרפי - ראש העיר
קריסטי קונאוויי - נסיכת הקרח
אנדרו בריאנסקי - צ'ארלס "צ'יפ" שרק
פט הינגל - המפכ"ל ג'יימס גורדון
אנה קתרינה - ליידי פודל
החליפה של באטמן שונתה במעט מהסרט הקודם, בעיקר בעיצוב שריון הבטן.
שיפור נוסף הוא הוספת דאון מתקפל דמוי כנפי עטלף ענקיות לחליפה.
באטמן משתמש בדאון עטלף זה במהלך הסרט.
גם בסרט זה משתמש באטמן ברובה חבלים.
בנוסף הוא חמוש בבאטראנג נשלט-מחשב המאפשר לו לתקוף פושעים מרחוק.
הבאטמוביל מציגה אף היא חידושים טכנולוגיים בהם שריון מתקפל דור ב', רובי חבלים, גליל פיווט המאפשר לבאטמוביל להסתובב 360 מעלות במקום ומוד מצב חירום המאפשר מעבר דרך חללים צרים תוך השלת מעטפת הרכב.
לצורך הסרט נבנו מספר בובות אנימטרוניות בגודל טבעי בדמות פינגווינים.
במהלך הפקת הסרט נעשה שימוש בסימולציית החיים המלאכותיים Boids על מנת ליצור להקות עטלפים ממוחשבות בעלות מראה ריאליסטי.
אתר Rotten Tomatoes המרכז ביקורות קולנוע העניק לסרט דירוג של 79% בהתבסס על 47 מבקרים.
לצד ביקורות החיוביות, היו גם ביקורות על כך שהסרט אפל יותר מקודמו.
בנוסף, רבים מהמבקרים קטלו את משחקו של דני דה ויטו בתור הנבל הראשי ואף הוא קיבל מועמדות לפרס ראזי לשחקן המשנה הגרוע ביותר.
בסוף השבוע הראשון לצאתו של הסרט, הוא הכניס כ-45.69 מיליון דולר.
הסרט הפך להיות הסרט הכי מכניס בארצות הברית לשנת 1992 ובמקום השישי בסרטים הכי מכניסים ברחבי העולם.
למרות זאת, הסרט לא הצליח בהשוואה לסרט הקודם בסדרה שהכניס כ-410 מיליון דולר.
מועמדות לפרס אוסקר לאפקטים מיוחדים הטובים ביותר (מיכאל פינק, קרייג בארון, ג'ון ברונו ודניס סקוטאק)
מועמדות לפרס אוסקר לאיפור הטוב ביותר (סטן וינסטון ו-וי ניל)
מועמדות לפרס באפט"א לאפקטים מיוחדים הטובים ביותר (מיכאל פינק, קרייג בארון, ג'ון ברונו ודניס סקוטאק)
מועמדות לפרס באפט"א לעיצוב האיפור הטוב ביותר (סטן וינסטון ו-וי ניל)
מועמדות לפרס הוגו להצגה הדרמטית הטובה ביותר
מועמדות לפרס פטל הזהב לשחקן המשנה הגרוע ביותר (דני דה ויטו)
מועמדות לפרס MTV לנשיקה הטובה ביותר בסרט קולנוע (מייקל קיטון ומישל פייפר)
מועמדות לפרס MTV לנבל הטוב ביותר בסרט קולנוע (דני דה ויטו)
מועמדות לפרס MTV לאישה הנחשקת ביותר בסרט קולנוע (מישל פייפר)
מועמדות לפרס סאטורן לסרט הפנטזיה הטוב ביותר
מועמדות לפרס סאטורן לבמאי הטוב ביותר (טים ברטון)
מועמדות לפרס סאטורן לשחקן המשנה הטוב ביותר (דני דה ויטו)
זכייה בפרס סאטורן לעיצוב האיפור הטוב ביותר (סטן וינסטון ו-וי ניל)
מועמדות לפרס סאטורן לעיצוב התחפושות הטוב ביותר (בוב רינגווד, מרי ואגט ו-וין בארנהאם)
סדרה זו של סרטי באטמן כוללת את:
באטמן (1989) - הסרט הראשון בסדרה, בבימויו של טים ברטון
באטמן חוזר (1992) - הסרט השני בסדרה, בבימויו של טים ברטון
באטמן לנצח (1995) - הסרט השלישי בסדרה, בבימויו של ג'ואל שומאכר
באטמן ורובין (1997) - הסרט הרביעי והאחרון בסדרה, בבימויו של ג'ואל שומאכר
בתחילת המאה ה-21 הוצג אתחול קולנועי לסדרת סרטי באטמן: טרילוגיית האביר האפל של כריסטופר נולאן.
באטמן לנצח הוא סרט גיבורי-על מז'אנר הפעולה המבוסס על סדרת הקומיקס מבית DC קומיקס, "באטמן" שנוצרה על ידי בוב קיין וביל פינגר.
הסרט יצא לאקרנים ב-19 ביוני 1995 בבימויו של ג'ואל שומאכר, ובכיכובם של אנסמבל שחקנים כדוגמת ואל קילמר, טומי לי ג'ונס, ג'ים קארי, ניקול קידמן וכריס אודונל.
הסרט זכה להצלחה ולמועמדויות לפרסי אוסקר, סאטורן, גראמי וגלובוס הזהב.
הסרט הוא סרט המשך לסרט "באטמן חוזר" שיצא ב-1992. לסרט יצא עוד סרט המשך ב-1997 שנקרא "באטמן ורובין".
באטמן (ואל קילמר) מונע מדו-פרצוף (טומי לי ג'ונס), שזהותו האמיתית היא הארווי דנט, התובע המחוזי לשעבר של גות'אם סיטי שפניו התעוותו, לחטוף אזרח במהלך שוד בנק.
אך לרוע המזל דו-פרצוף מצליח להימלט.
בינתיים, אדוארד ניגמה (ג'ים קארי), חוקר בתעשיות ויין, מפתח מכשיר המקרין שידור טלוויזיה לתוך המוח.
אחרי שהוא מציע לברוס ויין לפתח את המכשיר, הוא נענה בשלילה ועל כן הוא רוצה להתנקם בברוס.
לאחר שברוס פוגש את הפסיכולוגית ד"ר צ'ייס מרידיאן (ניקול קידמן), הוא מזמין אותה לאירוע צדקה בקרקס.
דו-פרצוף וכנופייתו פורצים למופע ומנסים לחשוף את זהותו האמיתית של באטמן.
לאחר שדו-פרצוף מטיל פצצה באולם, משפחת גרייסון, משפחת אקרובטים, מוציאה את הפצצה מן האולם.
אך כל בני המשפחה נהרגים חוץ מהבן הצעיר דיק (כריס אודונל).
ברוס שחש אחראי לגורלו של דיק מזמין אותו להישאר באחוזתו.
דיק מספר לברוס על רצונו להרוג את דו-פרצוף כנקמה על מות משפחתו.
כשדיק מגלה שברוס הוא באטמן הוא קורא לעצמו "רובין" והוא רוצה להפוך להיות עוזרו של באטמן.
בינתיים, אדוארד נהפך להיות פושע בשם איש החידות והוא אף מתחבר עם דו-פרצוף, כדי שהלה יממן את פיתוח, ייצור ושיווק ההמצאה שלו.
הוא הופך את הזרם של מכשיר ההקרנה, ומצליח לשאוב לתוכו מחשבות של אנשים.
במהלך מסיבה שאדוארד ארגן, הוא מצליח לגלות שברוס הוא למעשה באטמן.
הוא ודו-פרצוף כמעט הורגים אותו, אך רובין מצליח לחלץ אותו.
מאוחר יותר, שניהם מתגנבים לאחוזתו של ברוס, מעלפים אותו, מפוצצים את מערת העטלף וחוטפים את צ'ייס.
לאחר שבאטמן הצליח לפצח את כל חידותיו של איש החידות, ומגלה שהוא אדוארד ניגמה, הוא ורובין טסים ביחד לאי של ניגמה כדי להציל את צ'ייס.
רובין מתעמת עם דו-פרצוף וכמעט הורג אותו, אך מציל אותו ברגע האחרון.
דו-פרצוף מנצל זאת ותופס את רובין באיומי אקדח.
באטמן מצליח לטפס לראש המגדל שבנה איש החידות ושם הוא מגלה שאיש החידות מציב בפניו "חידה" קשה במיוחד: עליו לבחור להציל או את צ'ייס או את רובין, אך לא את שניהם.
באטמן משמיד את מכשיר ההקרנה הענק של איש החידות ומצליח להציל גם את רובין וגם את צ'ייס.
לבסוף, הם מצליחים להרוג את דו-פרצוף, אך איש החידות נכנס לבית משוגעים שם הוא חושב שהוא באטמן.
ואל קילמר - באטמן/ברוס ויין
טומי לי ג'ונס - הארווי דנט/דו-פרצוף
ג'ים קארי - אדוארד ניגמה/איש החידות
ניקול קידמן - ד"ר צ'ייס מארידיאן
כריס אודונל - דיק גרייסון/רובין
דרו ברימור ודבי מזר - "שוגר" ו"ספייס"
הסרט זכה לביקורות מעורבות ממבקרי הקולנוע.
אתר Rotten Tomatoes המרכז ביקורות קולנוע העניק לסרט דירוג של 44% בהתבסס על 55 מבקרים.
בסוף השבוע הראשון לצאתו של הסרט, הוא הכניס כ-52.78 מיליון דולר.
נכון ל-2011 הסרט הכניס כ-184 מיליון דולר בארצות הברית וכ-152.5 מיליון דולר מחוץ לארצות הברית.
הסרט הפך להיות הסרט השני בהכנסותיו בארצות הברית לשנת 1995 (אחרי "צעצוע של סיפור") ובמקום השישי בסרטים המכניסים ברחבי העולם.
מועמדות לפרס אוסקר לסאונד הטוב ביותר
מועמדות לפרס אוסקר לעריכת הסאונד הטובה ביותר
מועמדות לפרס גלובוס הזהב לשיר הנושא הטוב ביותר
מועמדות לפרס פטל הזהב לשיר הנושא הגרוע ביותר
מועמדות לפרס סאטורן לאיפור הטוב ביותר
מועמדות לפרס סאטורן לאפקטים המיוחדים הטובים ביותר
מועמדות לפרס סאטורן לתחפושות הטובות ביותר
מועמדות לפרס גראמי לפסקול הטוב ביותר בסרט קולנוע, סדרת טלוויזיה או במדיה אחרת
באטמן (1989) – הסרט הראשון בסדרה, בבימויו של טים ברטון
באטמן חוזר (1992) – הסרט השני בסדרה, בבימויו של טים ברטון
באטמן לנצח (1995) – הסרט השלישי בסדרה, בבימויו של ג'ואל שומאכר
באטמן ורובין (1997) – הסרט הרביעי בסדרה, בבימויו של ג'ואל שומאכר
באטמן ורובין הוא סרט גיבורי על מז'אנר הפעולה המבוסס על סדרת הקומיקס מבית DC קומיקס, "באטמן" שנוצרה על ידי בוב קיין וביל פינגר.
הסרט יצא לאקרנים ב-20 ביוני 1997 בבימויו של ג'ואל שומאכר, ובכיכובם של אנסמבל שחקנים כדוגמת ג'ורג' קלוני, ארנולד שוורצנגר, אומה תורמן, כריס אודונל ואליסיה סילברסטון.
לאחר הצלחתו המסחרית של "באטמן לנצח" (1995), חברת ההפצה, האחים וורנר, האיצה את הפקת הסרט.
למרות הצלחתו היחסית, הסרט קיבל ביקורות שליליות ואף 11 מועמדויות לפרס פטל הזהב.
עד היום, הסרט נחשב לסרט גיבורי-העל הגרוע ביותר בכל הזמנים ונרשם כאחד מבין הסרטים הגרועים ביותר בהיסטוריה של הקולנוע.
ג'ורג' קלוני אף התנצל במשך יותר מ-17 שנים על כך שהסרט היה גרוע והרס את ציפיותיהם של מיליוני מעריצי באטמן.
בעקבות זאת, הוחלט לבטל את סרט ההמשך, "באטמן ניצחון", וכך נעצרה סדרת סרטים זו.
בעיר גות'אם סיטי, באטמן (ג'ורג' קלוני) ורובין (כריס אודונל) מנסים לעצור את מיסטר פריז (ארנולד שוורצנגר) ופויזן אייבי מלהרוס את העיר.
מיסטר פריז הוא מדען שעבר תאונה המחייבת אותו להימצא בתוך חליפת קירור השומרת את טמפרטורת גופו מתחת לאפס, הפונה לפשע כדי להשיג יהלומים לתחזק את חליפתו ולפתח תרופה לתסמונת מק'גרגור, מחלה סופנית שהכתה באשתו, אותה הקפיא עד שימצא תרופה.
פויזן אייבי היא ד"ר פמלה אייזלי, אקו-טרוריסטית ומדענית קנאית להגנת הסביבה והצומח, שבמהלך מאבק עם החוקר הממונה עליה, ד"ר וודרו, הופכת לרעילה אחרי שהוא שופך עליה כימיקלים.
ד"ר וודרו פיתח כימיקל בשם "ונום" ההופך פושעים זוטרים לחיילים בריונים, שרירנים וצייתנים, ומנסה לשווק אותו למשטרים מושחתים ברחבי העולם.
אייזלי מגלה זאת ולכן מותקפת על ידי וודרו אך שורדת.
כאשר אייזלי כושלת מלשכנע את ברוס ויין להפסיק לחלוטין את זיהום הסביבה במחיר של פגיעה בבני אדם, היא פונה אל דרך הפשע והטרור כדי להשיג את מטרותיה.
היא מפתה את קורבנותיה באמצעות פרומונים וקסמה האישי ואז מרעילה אותם למוות באמצעות נשיקה קטלנית.
במהלך אירוע צדקה, מפתה פויזן אייבי את באטמן ורובין, אך נמשכת דווקא למיסטר פריז שפורץ לאירוע לשדוד יהלומים ומתעלם מחיזוריה.
כאשר היא מגלה שפריז עדיין מאוהב באשתו היא מנתקת אותה ממתקן ההקפאה, ואחרי שהיא משחררת אותו מארקהם אסיילום, אחרי שנעצר על ידי באטמן, היא משכנעת אותו שבאטמן הרג את אשתו.
מיסטר פריז מחליט לשתף פעולה עם פויזן אייבי ולנקום והשניים מתכננים להקפיא את גות'אם סיטי למוות ולהקים על חורבותיה יער פראי בו הם ישלטו.
בינתיים, אל ביתו של ברוס ויין, מגיעה ברברה וילסון, אחייניתו של אלפרד פניוורת', משרתו הנאמן של ברוס ויין.
הם מגלים שאלפרד סובל גם הוא מתסמונת מק'גרגור והוא על סף גסיסה.
ברברה מגלה את סודם של ברוס ויין ודיק גרייסון ואחרי שהיא חודרת למערת העטלף, אלפרד הופך אותה לבאטגירל.
פויזן אייבי מפלגת בין באטמן לרובין, שהסתכסכו עוד בעקבות מעצרו של מיסטר פריז, בו באטמן לא נתן אמון ברובין.
לבסוף, רובין נותן אמון באזהרתו של באטמן ומונע מפויזן אייבי להרוג אותו בנשיקה קטלנית.
באטמן ורובין נלחמים בצמחים הקטלניים במחבוא של פויזן אייבי אך נחלצים הודות להופעתה של באטגירל שמביסה את פויזן אייבי, שמודה שהיא זו ש"ניתקה לאשתו של פריז את התקע".
לבסוף, באטמן, רובין ובאטגירל, נלחמים במיסטר פריז במצפה הכוכבים של ג'ותאם ומצליחים להציל את העיר.
באטמן חושף בפני מיסטר פריז את האמת על אשתו וכן שחידשו את הקפאתה בהצלחה, ומצליח לשכנע אותו לספק תרופה לתסמונת מק'גרגור עבור אלפרד.
בתמורה מודיע באטמן שהוא יממן את מחקרו של פריז להצלת אשתו.
ג'ורג' קלוני - באטמן/ברוס ויין
ארנולד שוורצנגר - ד"ר ויקטור פראייז/מיסטר פריז
אומה תורמן - ד"ר פמלה אייזלי/פויזן אייבי
אליסיה סילברסטון – ברברה וילסון/באטגירל
ג'ון גלובר – ד"ר ג'ייסון וודראו
אל מקפירסון – ג'ולי מדיסון, חברתו של ברוס ויין
הסרט הכניס בשבוע הראשון להפצתו כ-42.8 מיליון דולר.
אך הכנסותיו של הסרט ירדו ב-63% לאחר שבוע בעקבות תחרות קשה עם סרטים כמו "עימות חזיתי" ו"הרקולס".
בסיכום הכנסותיו, הסרט הכניס 107,325,195 דולר בארצות הברית ו-130,881,927 דולר בשאר המדינות.
אתר Rotten Tomatoes המרכז ביקורות קולנוע העניק לסרט דירוג של 10%.
הסרט אף היה מועמד ל-11 פרסי פטל הזהב.
רבים מהמבקרים הטילו את כישלון הסרט בחברת ההפצה שהאיצה במפיקים לצלם את הסרט.
בנוסף, טענה נוספת שהועלתה הייתה שהסרט הפך להיות מצועצע ומצחיק בניגוד לסרטים הקודמים בסדרה.
מועמדות לפרס פטל הזהב לסרט הגרוע ביותר
מועמדות לפרס פטל הזהב לשחקן המשנה הגרוע ביותר (כריס אודונל)
מועמדות לפרס פטל הזהב לשחקן המשנה הגרוע ביותר (ארנולד שוורצנגר)
זכייה בפרס פטל הזהב לשחקנית המשנה הגרועה ביותר (אליסיה סילברסטון)
מועמדות לפרס פטל הזהב לשחקנית המשנה הגרועה ביותר (אומה תורמן)
מועמדות לפרס פטל הזהב לזוג הגרוע ביותר (ג'ורג' קלוני וכריס אודונל)
מועמדות לפרס פטל הזהב לרימייק או לסרט ההמשך הגרוע ביותר
מועמדות לפרס פטל הזהב לבמאי הגרוע ביותר (ג'ואל שומאכר)
מועמדות לפרס פטל הזהב לתסריט הגרוע ביותר (עקיבא גולדסמן)
מועמדות לפרס פטל הזהב לשיר הנושא הגרוע ביותר ("The End Is the Beginning Is the End" של בילי קורגן)
מועמדות לפרס פטל הזהב ליחס הגרוע ביותר כלפי חיי אדם או רכוש
באטמן: שנה ראשונה היא קשת סיפור שפורסמה בכותרי הקומיקס באטמן בין פברואר למאי 1987 על ידי חברת DC קומיקס למשך ארבע חוברות.
הסיפור נוצר בידי הכותב פרנק מילר והמאייר דייוויד מזוצ'לי.
עלילת "שנה ראשונה" השפיעה על עיבודים שונים שנעשו לדמות הקומיקס במהלך השנים, בין היתר על סרטי הקולנוע "באטמן מתחיל" ו"האביר האפל", שמתעדים את שנותיו הראשונות של באטמן כלוחם בפשע, סרט האנימציה באטמן: מסכת התעתועים וסדרת האנימציה הבאטמן.
נכון ל-2011, "באטמן: שנה ראשונה" נכלל במקום השני ברשימת 25 הרומנים הגרפים הגדולים של באטמן, לפי IGN.
האתר ציין כי אף סיפור מלפניו ואחריו לא הצליח ללכוד את הריאליזם, את החיספוס ואת האנושיות של באטמן ושל ג'יימס גורדון בצורה כל כך מוצלחת.
בנוסף, לא רק שמדובר באחד הקומיקסים החשובים שאי פעם נכתבו, הוא גם בין הטובים ביותר.
חנות הספרים "Forbidden Planet" מיקמה את האוגדן במקום ה-14 ברשימת 50 הרומנים הגרפיים הטובים ביותר שלה.
ב-18 באוקטובר 2011 יצא לסיפור עיבוד אנימטיבי באותו שם.
הסיפור מגולל את תחילת הקריירה של ברוס ויין כבאטמן ושל ג'יימס גורדון במשטרת גות'אם סיטי.
ברוס ויין חוזר לגות'אם מאימונים של אמנויות לחימה, ציד אדם וחקר המדע בארצות שונות למשך 12 שנה, וג'יימס גורדון עובר לגור בעיר יחד עם אשתו ברברה לאחר שקיבל העברה משיקגו.
עד מהרה, שתי הדמויות מכירות מקרוב את רמת השחיתות שפשטה בעיר, כאשר גורדון גם עד לכך ששותפו ארנולד פלאס תוקף קטין רק לשם הנאה.
במשימת מעקב ברובע איסט אנד המוזנח, ניגשת אל ויין המחופש פרוצה צעירה בשם הולי רובינסון ומציעה לו את שירותיה.
הוא נסחף שלא מרצונו לקטטה עם הסרסור שלה ומותקף בידי כמה פרוצות, ביניהן הדומינטריקס סלינה קייל.
שני שוטרים מפסיקים את הקטטה ולוקחים את ויין למעצר ברכב המשטרה, אבל ויין המדמם וההמום שובר את אזיקיו וגורם לתאונה, כשהוא גורר את השוטרים למקום מבטחים בטרם נמלט מהמקום.
הוא בקושי מגיע לאחוזת ויין, מתיישב אל מול פסלו של אביו ומבקש ממנו את הדרכתו בלחימה בפשע.
לפתע עטלף מנפץ את החלון ומתיישב על הפסל, ובכך מעניק לו את ההשראה להפוך לעטלף.
גורדון מתחיל לפטור את המשטרה מהשחיתות הנגועה בה, אך בהוראתו של מפכ"ל המשטרה גיליאן לואב הוא מותקף בידי קציני משטרה, ביניהם פלאס, שמאיים על אשתו ההרה.
כנקמה, גורדון מאתר את פלאס, מכה בו ללא רחם, משפיל אותו ומותיר אותו אזוק וערום בשלג.
כשגורדון הופך לידוען בעקבות מעשי הגבורה המעטים שלו, באטמן מגיח לראשונה ומתקיף קבוצת גנבים.
אט אט הוא עושה את דרכו במעלה ההיררכיה, ותוקף את פלאס במהלך לקיחת שוחד מסוחר סמים.
באטמן מפריע במהלך סעודה בה נוכחים רבים מהפוליטיקאים המושחתים וראשי הפשע, ביניהם קרמיין "הרומאי" פלקונה, ומודיע על כוונתו להביאם לצדק.
לואב פוקד על גורדון לעצור את באטמן בכל האמצעים הדרושים.
כשגורדון מנסה לתפוס את באטמן לשווא, באטמן מתקיף את פלקונה, מפשיט אותו וקושר אותו למיטתו לאחר שהשליך את מכוניתו לנהר.
העוזר לתובע המחוזי הארווי דנט הופך לבן בריתו הראשון של באטמן, בעוד הבלשית שרה אסן (שהציעה את ברוס ויין כחשוד לזהותו של באטמן) וגורדון עדים לכך שבאטמן מציל אישה זקנה ממשאית חולפת.
אסן מחזיקה בבאטמן תחת איומי אקדח בשעה שגורדון המום באופן זמני, אך באטמן מצליח לנטרל אותה ולהמלט לבניין נטוש.
לואב פוקד על השמדתו של הבניין, לאחר שהפיץ כי הוא מיועד להריסה.
דבר זה מאלץ את באטמן לסגת למרתף המבוצר, וכאשר צוות SWAT סוגר עליו, הוא קורא לעטלפים שבמערת העטלף שלו באמצעות מכשיר זימון כהטעיה כדי להימלט, כשהוא פצוע משני פצעי ירי.
סלינה קייל עדה למעשיו בבניין הנטוש ומחליטה לעטות על עצמה תחפושת ולהתחיל בקריירת פשע.
גורדון מתחיל ברומן זמני עם הבלשית שרה אסן, ובאטמן מפחיד סוחר סמים של המאפיה מתוך מטרה להשיג מידע.
סוחר הסמים מגיע לגורדון כדי להעיד נגד פלאס, שמואשם ונלקח למעצר.
לואב מודאג ממעשיו האחרונים של גורדון, וסוחט אותו פן יחשוף את דבר הרומן אם יגיש עדויות.
לאחר שגורדון מביא עמו את ברברה כדי לחקור את ברוס ויין ואת הקשר האפשרי שלו לבאטמן, הוא מתוודה בפניה על הרומן.
באטמן מסתנן לתוך אחוזתו של פלקונה ושומע מזימה נגד גורדון.
סלינה קייל מופיעה ומתקיפה את פלקונה ושומרי ראשו מתוך תקווה לבנות לעצמה מוניטין בכך שהיא מפלילה את באטמן במעשי השוד שלה.
כשגורדון עוזב לביתו, הוא מגלה אופנוען נכנס למוסך שלו.
הוא נחרד לגלות שהאופנוען הוא ג'וני ויטי, אחיינו של פלקונה, שמחזיק יחד עם בריוניו במשפחתו כבני ערובה.
גורדון יורה בבריונים ורודף אחרי ויטי, שנמלט עם התינוק.
ברוס ויין רודף אף הוא אחרי ויטי באופנוע.
גורדון יורה בגלגל מכוניתו של ויטי על הגשר, והשניים נלחמים אחד בשני.
גורדון מאבד את משקפיו במהלך המהומה, וויטי והתינוק נופלים מהגשר.
ויין ממהר להציל את התינוק.
גורדון עד לכך שהוא ניצב בפני באטמן כשהוא ללא המסיכה, אך היות שהוא ללא משקפיו הוא עיוור לחלוטין.
בסצנות האחרונות של הקומיקס, פלאס מסגיר את מפכ"ל המשטרה לואב ומספק לדנט עדויות ושבועה, ולואב מתפטר מתפקידו.
גורדון מקודם לקפטן ועומד על גג בניין, כשהוא ממתין לפגישתו עם באטמן ודיונם בפושע בשם הג'וקר, שמתכנן להרעיל את אספקת המים של העיר.
"באטמן: שנה ראשונה" מתקיים לא רק בהמשכיות יקום DC המרכזי, אלא גם בהמשכיות סיפורים אחרים של מילר, ביניהם "האביר האפל חוזר", "האביר האפל מכה שנית", "Spawn\Batman", ו-All-Star Batman and Robin the Boy Wonder.
בעקבות המשבר בעולמות האינסופיים, חברת DC קומיקס אתחלה מחדש רבים מכותריה.
הסיפור העוקב את אירועי "שנה ראשונה" היה "באטמן: שנה שנייה", אך אירועי הקרוסאובר "שעת אפס: משבר בזמן" של שנת 1994 מחק את השנה השנייה מההמשכיות.
בשכתוב נוסף שב"קאטוומן: שנה ראשונה" נקבע כי סלינה קייל לא הייתה פרוצה כי אם גנבת שהעמידה פנים כדי לבצע את פשעיה.
בעקבות הצלחת סרט הקולנוע "באטמן", סדרת החוברות באטמן: אגדות האביר האפל עוקבת אחר חמש שנותיו הראשונות של באטמן ולחימתו בפשע.
זאת ועוד, כמה סיפורים מתייחסים ישירות לאירועי "שנה ראשונה", ביניהם קשת הסיפור הראשונה, Batman: Shaman.
בשנת 1998, ג'ף לואב וטים סייל יצרו את "באטמן: ליל כל הקדושים הארוך" ואת "באטמן: ניצחון אפל", שתי מיני סדרות בנות 13 חוברות כ"א, שתיארו את שנותיו הראשונות של באטמן כלוחם בפשע וסיפרה מחדש את סיפור מקורם של דו-פרצוף ודיק גרייסון.
הסיפור "שנה ראשונה" המשיך ברומן הגרפי "באטמן: האיש הצוחק" משנת 2005, המתעד מה קרה בעקבות פגישתם של גורדון ובאטמן בסוף "שנה ראשונה" ואת היתקלותם הראשונה בג'וקר.
שני סיפורים, "באטמן ואנשי המפלצות" ו"באטמן והנזיר המשוגע" מתקשרים לאותה תקופת זמן וממלאים את הפער שבין "שנה ראשונה" ו"האיש שצוחק".
בעקבות ביטול הכותר "אגדות האביר האפל" בשנת 2007, החלה פרסומה של Batman Confidential, שתיארה את ימיו הראשונים של באטמן, אף על פי שכמה מהסיפורים מתרחשים מספר שנים לאחר סיפורו של מילר, היות שתלבושתו של באטמן היא צהובה.
לעלילת הקומיקס "באטמן: שנה ראשונה" יצא עיבוד אנימציה ב-18 באוקטובר 2011 מאולפני האנימציה של האחים וורנר, בהפקתו של ברוס טים.
עבודת הדיבוב כללה את בנג'מין מקנזי כקולו של באטמן, אלייזה דושקו כקאטוומן, בריאן קראנסטון כסגן ג'יימס גורדון, קייטי סאקהוף כבלשית שרה אסן, אלכס רוקו כקרמיין "הרומאי" פלקונה, ג'ון פוליטו כמפכ"ל המשטרה גיליאן לואב, פרד טטשיור כארנולד פלאס ורובין אטקין דאונס כהארווי דנט.
הוצאת ה-DVD של הסרט כללה סרטון אנימציה קצר של קאטוומן, ובו קאטוומן מתמודדת מול מאפיונר (בדיבובו של ג'ון דימאג'יו) בזמן שהיא מנסה למנוע הפצת משלוח.
אתר הביקורת IGN ציין כי מדובר ב"בידור למבוגרים רציני ואמיתי שיספק מעריצים אדוקים וחדשים כאחד".
מגזין The A.V Club העניק לסרט ציון -A וציין כי מדובר בעיבוד ללא דופי, שמעתיק את מילותיו של פרנק מילר ואת איוריו של מזוצ'לי אחד לאחד לעיתים, וכי צפייה בסרט העניקה את התחושה אותה קיבלו קוראי הרומן הגרפי כשקראו אותו לראשונה.
באטמן: מוות במשפחה היא קשת סיפור שהופיעה בחוברות הקומיקס באטמן ואשר פורסמה למשך שלוש חוברות מדצמבר 1988 לינואר 1989 על ידי חברת DC קומיקס.
את הסיפור כתב ג'ים סטארלין ואייר ג'ים אפארו.
קשת הסיפור העניקה לקהל הקוראים את האפשרות להשפיע על תוצאותיה דרך הצבעה טלפונית.
עלילת הקומיקס עוקבת אחר ג'ייסון טוד, הרובין השני.
מערכת יחסיו עם באטמן נעכרה לאחרונה, והקרבות אותם הוא עורך עם הפושעים הם כמעט אובדניים.
באטמן מחליט שהוא הפך את ג'ייסון לרובין מוקדם מדי, בטרם זה האחרון השלים עם מות הוריו.
לפיכך, באטמן משחרר את ג'ייסון מתפקידו כרובין.
ג'ייסון מתרעם על כך ועוזב, בסרבו לדון במות הוריו.
בזמן שג'ייסון מתהלך בשכונת מגוריו הישנה, הוא פוגש בגברת ווקר, חברה של הוריו, שמעניקה לו קופסה ובה מסמכים ישנים של אביו וכן תצלומים של משפחתו.
ביניהם, ג'ייסון מוצא את תעודת הלידה שלו ומגלה כי האות הראשונה שבשם אמו היא "ס", ולא "ק" (קתרין טוד, אותה חשב לאמו).
הוא מגיע למסקנה כי היא אמו החורגת ומבקש לחפש אחר אמו הביולוגית.
נוסף למסמכים הוא מוצא גם פנקס כתובות, בו רשומות שלוש נשים ששמן מתחיל ב-"ס", והוא מאתר את מקום הימצאן במחשב העטלף - כל השלושה נמצאות במזרח התיכון ובאפריקה.
ג'ייסון בורח מהבית על מנת לחפש אותן.
בינתיים, הג'וקר ברח פעם נוספת מארקהם אסיילום, כשהוא מותיר אחריו שובל רציחות.
באטמן מגלה כי הג'וקר השיג את ידיו על נשק גרעיני ומתעתד למכור אותו לטרוריסטים.
הוא מאתר אותו בלבנון השסועה כתוצאה ממלחמת אזרחים, שם הוא וג'ייסון נפגשים.
הם מסכלים מזימת טרור להשמיד את תל אביב באמצעות טיל גרעיני שנמכר בידי הג'וקר.
שרמין רוזן, סוכן המוסד שנכח במקום - ואשר אותו איתר ג'ייסון - מכחיש כי התגורר בגות'אם סיטי.
אחת האמהות בהן חושד ג'ייסון לאמו הביולוגית היא ליידי שיווה, מכרתו הישנה של באטמן.
השניים מאתרים אותה במחנה אימונים של טרוריסטים.
בעזרתו של רובין, באטמן מצליח להתגבר עליה בקרב קטלני.
כאשר היא מסרבת לשתף עימם פעולה, הם משתמשים בסם אמת כדי לאלץ אותה להודות שהיא אינה האמא.
הם פוגשים באישה השלישית באתיופיה - סייעת בשם שילה הייווד, אשר מתבררת כאמו.
היא וג'ייסון נפגשים באיחוד מרגש.
ללא ידיעתם, הג'וקר מודע לעובדה ששילה ביצעה בעבר ניתוחים לא חוקיים בנערות בזמן שהותה בגות'אם.
לאחר שנערה אחת מתה כתוצאה מכך, רישיונה לעסוק ברפואה נשלל.
הג'וקר השתמש במידע זה כדי לסחוט את שילה שתמסור לידיו אספקה רפואית שנאגרה במחסן סמוך בידי הסוכנות בה היא עובדת.
או אז, הג'וקר מונע את חלוקת האספקה לרעבים כדי למכור אותה לשוק השחור, וכן מחליף אותה בגז הצחוק הקטלני שלו, אשר יהרוג אלפים.
שילה עצמה מעלה בסוכנות, וכחלק מהטיוח היא מוסרת את בנה (בתלבושת רובין) לג'וקר, שמכה בו ללא רחמים במוט ברזל.
רובין נותר מחוסר הכרה בשלולית דם, והג'וקר עוזב אותו ואת אמו במחסן, עם פצצת זמן מתקתקת.
ג'ייסון ואמו מנסים נואשות להימלט מהמחסן, אך הפצצה מתפוצצת.
באטמן מגיע מאוחר מדי, והשניים מתים מפצעיהם האנושים.
כיוון שלא ניתן לאתר את קרוביהם, רק ברוס ויין, משרתו אלפרד פניוורת', המפקח ג'יימס גורדון ובתו ברברה (אף היא קורבן למעשיו הנפשעים של הג'וקר, כפי שסופר בבאטמן: הבדיחה ההורגת) נוכחים בהלוויה.
באטמן מאשים את עצמו במותו של ג'ייסון.
הוא מחליט להמשיך לבדו, ואף מסרב להצעתו של אלפרד לערב את דיק גרייסון, שותפו המקורי.
בינתיים, הג'וקר נפגש עם רוחאללה ח'ומייני, שמציע לו מקום בממשלה האיראנית.
הג'וקר עוזב מחסן ובו מוטלות גופותיהם של אנשיו, וכן כתובת אותה מגלה באטמן בקלות - בניין האומות המאוחדות בניו יורק.
בזמן שהוא ממתין מחוץ לבניין, באטמן פוגש בסופרמן, שנשלח על ידי מחלקת המדינה.
סופרמן מנסה לשכנע את באטמן לעזוב, וגישתו החמקנית וסירובו לענות לשאלות גורם לבאטמן להכות בסופרמן.
ידו של באטמן כמעט מתרסקת כתוצאה מכך.
בנקודה זו, הג'וקר מופיע ומתברר כי הוא נציג איראן באו"ם.
ראלף באנדי, איש קשר של ה-CIA, אומר לבאטמן להתרחק מהג'וקר כיוון שהדבר יכול להוביל לתקרית דיפלומטית, שאותה הממשלה מעוניינת למנוע.
לג'וקר יש חסינות דיפלומטית וכל הפשעים אשר ביצע נשכחו כלא היו.
הג'וקר אמור לשאת נאום בפני העצרת הכללית, וברוס ויין משתמש בקשריו רמי הדרג כדי להיות נוכח במקום.
הג'וקר מופיע כשהוא לבוש בבגדים ערביים והשניים מחליפים מבטים.
הג'וקר עוצר כאשר השניים מסתכלים אחד בשני וצוחק צחוק מבוטל וחולף על פניו.
הוא מתחיל בנאומו ואומר כי העולם מתנהג אליו ואל האיראנים בחוסר כבוד.
הוא מכריז שהם לא מוכנים לסבול עוד חוסר כבוד שכזה ומשחרר על העצרת את גז הצחוק שלו.
אולם, איש ביטחון שובר את נשקו של הג'וקר ושואף לתוכו את כל הגז, בכך מטהר את האוויר.
מתברר כי זהו סופרמן בתחפושת.
הוא עף כדי למצוא מקום בטוח לשחרר בו את הגז בעוד באטמן והג'וקר נאבקים אחד בשני.
הג'וקר נמלט מהבניין ונכנס לתוך מסוק שנשלח אליו מנותני החסות שלו.
באטמן מגיע בעקבותיו, ובמהלך הקרב תוך כדי, אחד מאנשיו של הג'וקר פותח באש מקלעים.
הכדורים שורקים לכל עבר ופוגעים בכולם, כולל הג'וקר והטייס, שגורם להתרסקות המסוק לתוך הים.
סופרמן מציל את באטמן, שאומר לו למצוא את גופתו של הג'וקר, אך אין זה מפתיע שגופתו כלל לא נמצאת.
באטמן מתרעם על כך שהדברים בינו לבין הג'וקר נותרו לא פתורים.